Suchinthana/ta-wikipedia huggingface dataset:
நிபோங் திபால் தொடருந்து நிலையம்

நிபோங் திபால் தொடருந்து நிலையம் (ஆங்கிலம்: Nibong Tebal Railway Station மலாய்: Stesen Keretapi Nibong Tebal); சீனம்: 武吉登雅火车站) என்பது தீபகற்ப மலேசியா, பினாங்கு, தென் செபராங் பிறை மாவட்டம், நிபோங் திபால் நகரில் உள்ள ஒரு தொடருந்து நிலையம் ஆகும். இந்த நிலையம் நிபோங் திபால் நகரத்திற்கும்; மற்றும் தென் செபராங் பிறை மாவட்டத்தின் சுற்றுப் புறங்களுக்கும் சேவை செய்கிறது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (KTM Wast Coast Railway Line), பினாங்கு மாநிலத்தின் நிபோங் திபால் நகரில் இந்த நிலையம் உள்ளது.

பொது

 -  மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், நிபோங் திபால் நகரில் புதிய தொடருந்து நிலையம் கட்டப்பட்டது. 2015-இல் செயல்படத் தொடங்கிய இந்த நிலையம் கேடிஎம் கொமுட்டர்; கேடிஎம் இடிஎஸ் தொடருந்துகளால் சேவை செய்யப் படுகிறது.

நிபோங் திபால் நகரம்

நிபோங் திபால் நகரம் பினாங்கு, மாநிலத்தில் செபராங் பிறை பகுதியில் வளர்ச்சி பெற்றுவரும் ஒரு நகரம் ஆகும். இந்த நகரத்திற்கு அருகாமையில் பத்து காவான் நகரமும், பேராக் மாநிலத்தின் பாரிட் புந்தார் நகரமும், கெடா மாநிலத்தின் செர்டாங் நகரமும் உள்ளன.

இந்த நகரம் ஓர் அமைதியான நகரம். இந்த நகரத்தைச் சுற்றிலும் செம்பனைத் தோட்டங்கள் உள்ளன. முன்பு இந்தத் தோட்டங்கள் ரப்பர் தோட்டங்களாக இருந்தன. ஆயிரக் கணக்கான தமிழர்கள் அந்தத் தோட்டங்களில் வேலை செய்தனர். நில மேம்பாட்டுத் திட்டங்களின் காரணமாக, அங்கு வேலை செய்த தமிழர்கள், வேறு இடங்களுக்கு மாறிச் சென்று விட்டனர்.

தொடருந்து இருப்புப் பாலம்

நிபோங் திபால் நகரின் அருகில் கிரியான் ஆறு செல்கிறது. இந்த ஆறு மலாக்கா நீரிணையில் கலக்கிறது. ஆற்றின் முகத்துவாரத்தில் பல மீன்பிடி கிராமங்கள் உள்ளன. அங்கு பெரும்பாலும் மலாய்க்காரர்களும் சீனர்களும் வாழ்கின்றனர்.

நிபோங் திபால் நகருக்கு பழைய சாலையின் வழியாக வருபவர்கள், ஒரு தொடருந்து இருப்புப் பாலத்தைக் கடந்து வரவேண்டும். இந்தப் பாலம் வரலாற்றுப் பின்னணிகளைக் கொண்டது.

மேற்கோள்கள்

மேலும் காண்க
 நிபோங் திபால்
 சுங்கை ஜாவி
 நிபோங் திபால் மக்களவை தொகுதி
 பைராம் தோட்டத் தமிழ்ப்பள்ளி
 தென் செபராங் பிறை மாவட்டம்
 வடக்கு-தெற்கு விரைவுச்சாலை, வடக்கு வழித்தடம்

வெளி இணைப்புகள்
 Keretapi Tanah Melayu Official Website
 Kuala Lumpur MRT & KTM Intercity Integrations

பினாங்கு மாநிலத்தின் தொடருந்து நிலையங்கள்
மலேசியத் தொடருந்து நிலையங்கள்
கேடிஎம் இடிஎஸ் தொடருந்து நிலையங்கள்
கொண்டை வல்லூறு

கொண்டை வல்லூறு  (Aviceda jerdoni) என்பது மிதமான அளவிலான ஒரு பழுப்பு நிற பருந்து ஆகும். இதன் தலையில் உள்ள கருத்த  வெள்ளை முனையோடு கூடிய கொண்டையைக் கொண்டு இதனை எளிதாக அடையாளம் காணலாம். இது தென்கிழக்காசியாவில் காணப்படுகிறது. இது தெராய் மலையடிவாரத்தில் வாழ்கிறது. மேலும் பசுமையான காடுகளிலும் தேயிலைத் தோட்டங்களிலும் அரிதாக காணப்படுகிறது.

இதன் பொதுப் பெயரான ஜெர்டன் பசா மற்றும் இலத்தீன் இருசொல் பெயரீடானது அறுவை சிகிச்சை நிபுணர் தாமஸ் சி. ஜெர்டனை நினைவுப்படுத்துவதாக உள்ளது.

விளக்கம் 
அண்டங் காக்கை அளவுள்ள இது சுமார் 46 செ.மீ. உடல் நீளம் கொண்டது. இதை பறக்கும் நிலையில் பார்க்கும்போது  கிரெஸ்டட் கோஷாக் அல்லது  குடுமிப் பருந்து என  குழப்பம் ஏற்படும். ஆனால் இதன் நீண்ட நேரான கொண்டை, மிகவும் பரந்த, வட்டமான துடுப்பு வடிவ இறக்கைகள்,  பெரும்பாலும் வெளிறிய அடிப்பகுதி, வெள்ளைக் கன்னம் போன்றவற்றால் வேறுபடுகிறது.

இது பரவியுள்ள பெரிய பகுதிக்குள் பல துணையினங்கள்  அங்கீகரிக்கப்பட்டுள்ளன. இதில் கீழ்கண்டவை அடங்கும்:

 அ . ஜெ. ஜெர்டோனி (பிளைத், 1842) – சிக்கிம் முதல் அசாம், பர்மா, சுமத்ரா
 அ . ஜெ. சிலோனென்சிசு (லெக், 1876) - தென்னிந்தியா, இலங்கை
 அ . ஜெ. போர்னென்சிசு (ஷார்ப், 1893) - போர்னியோ
 அ . ஜெ. மாக்னிரோ சுட்ரிசு (காப், 1847) - லூசன், மிண்டானாவ்
 அ . ஜெ. லுகோபியாசு (ஷார்ப், 1888) - ரோம்ப்லான், சமர், பலவான்
 அ . ஜெ. செலிபென்சிசு (ஸ்க்லெகல், 1873)

பரவல் 
இது வட இந்தியாவின் தெராய், கிழக்கு நேபாளம் மற்றும் வங்காள துவாரிலிருந்து அசாம் பள்ளத்தாக்கு வரையிலான கிழக்கு இமயமலையின் அடிவாரத்தில் வசிக்கின்றது. மேலும் தென்னிந்தியாவின் மேற்குத் தொடர்ச்சி மலைகள்,  இலங்கை, வங்காளதேசம்,  பர்மா, தாய்லாந்து, சுமாத்திரா, சிங்கப்பூர்   பிலிப்பீன்சு  போன்ற நாடுகளிலும் காணப்படுகின்றது.

பழக்கவழக்கங்கள் 
கொண்டை வல்லூறு, காலை, மாலை அந்திவேளையில் இணையாக வெளிப்பட்டு இரை தேடும். எப்போதாவது, 3 முதல் 5 வரையிலான சிறிய குடும்ப கூட்டப்  பறவைகளாக காடுகளின் விளிம்பிற்கு அருகில் பறக்கும். இந்தப் பறவைகள் கூட்டின் அருகே 'உயர்ந்து விரைவாக இறக்கையடித்து பறக்கும்' ஆற்றல் வாய்தவை. இனப்பெருக்க காலம் வாழும் பகுதிக்கு ஏற்ப மாறுபடும். ஆனால் இப்பறவைகள் பொதுவாக ஏப்ரல், மே போன்ற சில மாதங்கள் தவிர கிட்டத்தட்ட ஆண்டு முழுவதும் இனப்பெருக்கம் செய்யும் என அறியப்படுகிறது. இவற்றின் உணவில் பல்லி, வெட்டுக்கிளி மற்றும் பிற பெரிய பூச்சிகள் அடங்கும். இன்றைய குர்சியோங்கில் சேகரிக்கப்பட்ட இதன் ஒரு மாதிரியின் வயிற்றில் அகமிட் பல்லி, ஜபாலுரா வேரிகாட்டா, பல நீளமான வண்டுகள், கும்பிடுபூச்சி போன்றவற்றின் பாகங்கள் இருந்தன.

காட்சியகம்

மேற்கோள்கள் 

தென்கிழக்காசியப் பறவைகள்
இலங்கைப் பறவைகள்
தென்னிந்தியப் பறவைகள்
வடகிழக்கு இந்தியப் பறவைகள்
குயிற்பாறுகள்
பூட்டான் பறவைகள்
பாரிட் புந்தார் தொடருந்து நிலையம்

பாரிட் புந்தார் தொடருந்து நிலையம் (ஆங்கிலம்: Parit Buntar Railway Station மலாய்: Stesen Keretapi Parit Buntar); சீனம்: 巴力文打火车站) என்பது தீபகற்ப மலேசியா, பேராக், கிரியான் மாவட்டம், பாரிட் புந்தார் நகரில் உள்ள ஒரு தொடருந்து நிலையம் ஆகும். இந்த நிலையம் பாரிட் புந்தார் நகரத்திற்கும்; மற்றும் கிரியான் மாவட்டத்தின் சுற்றுப் புறங்களுக்கும் சேவை செய்கிறது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (KTM Wast Coast Railway Line), பேராக் மாநிலத்தின் பாரிட் புந்தார் நகரில் இந்த நிலையம் உள்ளது.

பொது

 -  மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், பாரிட் புந்தார் நகரில் புதிய தொடருந்து நிலையம் கட்டப்பட்டது. 2015-இல் செயல்படத் தொடங்கிய இந்த நிலையம் கேடிஎம் கொமுட்டர்; கேடிஎம் இடிஎஸ் தொடருந்துகளால் சேவை செய்யப் படுகிறது.

பாரிட் புந்தார் நகரம்

பாரிட் புந்தார் (Parit Buntar) பேராக் மாநிலத்தில், கிரியான் மாவட்டத்தில் அமைந்து உள்ள ஒரு நகரம். பினாங்கு மாநிலத்தின் நிபோங் திபால்; மற்றும் கெடா மாநிலத்தின் பண்டார் பாரு ஆகிய நகரப் பகுதிகளுடன் எல்லையாகக் கொண்டது. இங்கு பெருமளவில் பெரிய நெல் வயல்கள் உள்ளன. அதன் காரணமாக இந்த மாவட்டம் பேராக் மாநிலத்தின் அரிசிக் களஞ்சியம் என்று அழைக்கப் படுகிறது. 

தொடர்ந்து மழை பெய்தால் சில இடங்களில் வெள்ளப் பெருக்கு ஏற்பட்டு பாதிப்புகளை ஏற்படுத்துகிறது. அதனால் வெள்ளப் பகுதிகளை மீட்டு எடுப்பதற்கும்; நெல் வயல்களின் உள்ளேயும் வெளியேயும் வெள்ளப் பெருக்கைக் கட்டுப் படுத்தவும்; பெரிய அளவிலான நீர்ப்பாசன முறை நடைமுறையில் உள்ளது.

பாரிட் புந்தார் மணிக்கூண்டு

பாரிட் புந்தார் நகரத்தின் அடையாளச் சின்னமாக ஒரு மணிக்கூண்டு விளங்குகின்றது. இதைப் பெரிய மணி (Big Clock) என்று பாரிட் புந்தார் தமிழர்கள் அழைக்கிறார்கள். 

1961 ஆகஸ்டு மாதம் 24-ஆம் தேதி, பாரிட் புந்தார் மக்களின் வளப்பத்தையும் வளர்ச்சியையும் நினைவு கூரும் வகையில் இந்த மணிக்கூண்டு திறப்புவிழா நடைபெற்றது. மலேசியத் தந்தை துங்கு அப்துல் ரகுமான் அவர்கள் திறப்புவிழா செய்தார்.

மேற்கோள்கள்

மேலும் காண்க
 பாரிட் புந்தார்
 கிரியான் மாவட்டம்

வெளி இணைப்புகள்
 Keretapi Tanah Melayu Official Website

கேடிஎம் இடிஎஸ் தொடருந்து நிலையங்கள்
பேராக் மாநிலத்தின் தொடருந்து நிலையங்கள்
மலேசியத் தொடருந்து நிலையங்கள்
அக்கலா

அக்கலா (Aggala)(சிங்களம்: අග්ගලා) என்பது பாரம்பரிய இலங்கை இனிப்பு ஆகும். இது வறுக்கப்பட்ட அரிசி உருண்டைகளை அடிப்படையாகக் கொண்டு தேங்காய்த் துருவல், வெல்லம் அல்லது வெல்லப்பாகு மற்றும் மிளகு கொண்டு தயாரிக்கப்படுகின்றன.

பாரம்பரியமாக வெயிலில் காயவைத்த புழுங்கல் அரிசியைப் பொடியாக அரைத்து (மாற்றாக அரிசி மாவைப் பயன்படுத்தலாம்) துருவிய அல்லது காய்ந்த தேங்காய், துருவிய வெல்லம் (கூந்தற்பனை அல்லது சர்க்கரையுடன் மாற்றலாம்), மிளகு மற்றும் தண்ணீருடன் கலக்கப்படுகிறது. பின்னர் சிறிய உருண்டைகளாக உருட்டப்பட்டு, அரிசி தூள்/மாவுடன் பூசப்படுகிறது.  இலவங்கப்பட்டை பொடி மற்றும் வறுத்த எள்ளுடன் உருண்டைகளாக உருட்டியும் இதனைத் தயாரிக்கலாம். இவை சிற்றுண்டிகளாக உண்ணப்படுகின்றன.

மேற்கோள்கள் 

இனிப்பு-விருந்துக்குப் பின்
இலங்கை உணவுகள்
பஞ்சாபி சந்து அல்வா கராச்சிவாலா

பஞ்சாபி சந்து அல்வா கராச்சிவாலா (Punjabi Chandu Halwai Karachiwala) என்பது மகாராட்டிர மாநிலம் மும்பை மாநகராட்சியில் உள்ள ஒரு அல்வா கடை ஆகும். முதன் முதலில் 1896ஆம் ஆண்டு பாக்கித்தான் நாட்டின் கராச்சி நகரத்தில்  பஞ்சாபி காத்ரியைச் சேர்ந்த சந்துலால் பாக்லால் என்பவரால் நிறுவப்பட்டது.  

இந்தியப் பிரிவினைக்குப் பிறகு இக்கடையின் உரிமையாளர்கள் மும்பை நகரத்திற்கு சென்றனர்.  பாம்பே அல்வா என்றும் அழைக்கப்படும் இந்த கராச்சி அல்வா, கராச்சி பகுதியிலிருந்து இடம்பெயர்ந்த அல்வாகாரர்களினால் பிரபலமானது. 

இவர்கள் பல தயாரிப்புகள் பாரம்பரியமாக தயார்செய்த போதிலும் எப்போதாவது புதிய இனிப்புகளை உருவாக்குகின்றனர்.

அகதிகளுக்கு உணவளித்தல் 
பாக்கித்தானுக்கான முதல் உயர் ஆணையர் சிறீபிரகாசா, பிரிவினையின் போது 1947ஆம் ஆண்டு கராச்சியில் அகதிகளுக்கு உணவளிப்பதில் பிரச்சினையை எதிர்கொண்டபோது இந்த உணவகத்தினர் உணவுக்கான கட்டணத்தை பெற்றுக்கொள்ள மறுத்ததை நினைவு கூர்ந்தார்.

மேலும் பார்க்கவும் 

 கந்தேவாலா
 பட்குல்

மேற்கோள்கள்

வெளி இணைப்புகள் 

 சந்து அல்வாய் இணையதளம்

pl:Chandni Chowk
மும்பை பண்பாடு
பாசிலா அல்லானா

பாசிலா அல்லானா (Fazila Allana) ஒரு இந்திய தொழிலதிபர் ஆவார். 1970 ஆம் ஆண்டு இந்திய நாட்டின் மகாராட்டிரா மாநிலத்தின் தெற்கு மும்பையில் பிறந்தார்.

ஆரம்ப வாழ்க்கை மற்றும் தொழில் 
குயின் மேரி பள்ளி மற்றும் சைடன்காம் கல்லூரியில் படித்து 1991 ஆம் ஆண்டு பட்டம் பெற்றார். பின்லாந்து நாட்டின் நகரமான ஒலுவில் ஓரிரு வருடங்கள் கழித்து பின்பு மும்பைக்கு திரும்பினார். அங்கு டிசுனி இந்தியா நிறுவனத்தில் வேலையில் சேர்ந்தார். அந்நிறுவனத்தார் மலேசிய நடவடிக்கைகளில் ஒரு பகுதியாக இருக்குமாறு கேட்டுக் கொண்டனர்.  இறுதியாக, அவர் மீண்டும் மும்பைக்கு வந்து ஜனவரி 2003 ஆம் ஆண்டு சோல் தயாரிப்பு பிரைவேட் லிமிடெட் என்ற தனது சொந்த நிறுவனத்தைத் தொடங்கினார்.  காபி வித் கரண், க்யா மசுத் கை லைப், மை கா லால், நச் பாலியே மற்றும் ராக்கி கா சுவயம்வர் போன்ற பிரபலமான நிகழ்ச்சிகளைத் தயாரித்துள்ளார்.   சோல் தயாரிப்பு பிரைவேட் லிமிடெட் நிறுவனம் இந்தியாவின் முன்னணி தொலைக்காட்சி தயாரிப்பு நிறுவனங்களில் ஒன்றாகும்.

மேற்கோள்கள் 

வாழும் நபர்கள்
1970 பிறப்புகள்
இந்தியத் தொழிலதிபர்கள்
மகாராட்டிர மக்கள்
இந்தியத் தொலைக்காட்சித் தயாரிப்பாளர்கள்
பாகன் செராய் தொடருந்து நிலையம்

பாகன் செராய் தொடருந்து நிலையம் (ஆங்கிலம்: Bagan Serai Railway Station மலாய்: Stesen Keretapi Bagan Serai); சீனம்: 巴力文打火车站) என்பது தீபகற்ப மலேசியா, பேராக், கிரியான் மாவட்டம், பாகன் செராய் நகரில் உள்ள ஒரு தொடருந்து நிலையம் ஆகும். இந்த நிலையம் பாகன் செராய் நகரத்திற்கும்; மற்றும் கிரியான் மாவட்டத்தின் சுற்றுப் புறங்களுக்கும் சேவை செய்கிறது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (KTM Wast Coast Railway Line), பேராக் மாநிலத்தின் பாகன் செராய் நகரில் இந்த நிலையம் உள்ளது. இந்த நிலையம் வடக்கில்  நிலையத்திற்கும்; தெற்கில் கமுந்திங் நகரத்திற்கும் இடையில் உள்ளது.

பொது

 -  மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், பாகன் செராய் நகரில் புதிய தொடருந்து நிலையம் கட்டப்பட்டது. 2015-இல் செயல்படத் தொடங்கிய இந்த நிலையம் கேடிஎம் கொமுட்டர்; கேடிஎம் இடிஎஸ் தொடருந்துகளால் சேவை செய்யப் படுகிறது.

பாகன் செராய் நகரம்

பாகன் செராய் (Bagan Serai) பேராக் மாநிலத்தில், கிரியான் மாவட்டத்தில் உள்ள ஒரு நகரம். பினாங்கு பெருநகரத்தில் இருந்து 52 கி.மீ. தொலைவில் அமைந்துள்ளது. கிரியான் நெல் அறுவடை திட்டத்தின் கீழ், பாகன் செராய் நகரம் ஒரு முக்கியமான நெல் சேகரிப்பு மையமாக விளங்குகிறது.

இதற்கு கிரியான் நீர்ப் பாசனத் திட்டம் (Kerian Irrigation Scheme) என்றும் பெயர். மலேசியாவில் மிகப் பழைமையான நீர்ப் பாசனத் திட்டம் ஆகும். பாகன் செராய் நகருக்கு அருகில் செமாங்கோல்; அலோர் பொங்சு; பாரிட் புந்தார்; கோலா குராவ்; கோலா கூலா நகரங்கள் உள்ளன.

போக்குவரத்து

பொது போக்குவரத்தைப் பொறுத்த வரையில் ’தி ரெட் ஆம்னிபஸ்’ (The Red Omnibus) எனும் தனியார் நிறுவனம் நிர்வகிக்கிறது. பாகன் செராய் நகரம் ஒரு முக்கியப் பேருந்து நிலையத்தைக் கொண்டு உள்ளது. பாகன் செராய் புதிய நகரத்தில் பாகன் செராய் பிரதான சந்தைக்கு அருகில் அமைந்து உள்ளது. பேருந்து நிலையத்தில் வாடகைக்கார் சேவையும் உள்ளது. 

விரைவு பேருந்துகள் பாகன் செராய் நகரில் இருந்து கோலாலம்பூர்; ஜார்ஜ் டவுன்; கூலிம்; அலோர் ஸ்டார்; ஈப்போ உள்ளிட்ட பல்வேறு நகரங்களுக்கு செல்கின்றன.

மேற்கோள்கள்

மேலும் காண்க
 பாகன் செராய்
 கிரியான் மாவட்டம்

வெளி இணைப்புகள்
 Bagan Serai Railway Station
 Keretapi Tanah Melayu Official Website

கேடிஎம் இடிஎஸ் தொடருந்து நிலையங்கள்
பேராக் மாநிலத்தின் தொடருந்து நிலையங்கள்
மலேசியத் தொடருந்து நிலையங்கள்
சமயநல்லூர் தொடருந்து நிலையம்

சமயநல்லூர் தொடருந்து நிலையம் (Samayanallur railway station) இந்தியாவின் தமிழ்நாடு மாநிலத்தில் உள்ள மதுரை நகரிலிருந்து 12 கிலோமீட்டர் தொலைவில் அமைந்துள்ள ஒரு தொடருந்து நிலையமாகும். மதுரையிலிருந்து திண்டுக்கல் வரை செல்லும் இரயில் பாதை சமயநல்லூர் தொடருந்து நிலையம்  வழியாக செல்கிறது..

படத்தொகுப்பு

மேற்கோள்கள் 

மதுரை தொடருந்து கோட்டம்
மதுரையிலுள்ள தொடருந்து நிலையங்கள்
கொண்டை வைரி

கொண்டை வைரி ( Accipiter trivirgatus ) என்பது வெப்பமண்டல ஆசியாவில் காணப்படும் ஒரு கொன்றுண்ணிப் பறவையாகும். இது கழுகுகள், பஸார்ட்ஸ் (அல்லது பியூட்டியோஸ்), பூனைப் பருந்து போன்ற பிற கொன்றுண்ணிப் பறவைகளுடன் தொடர்புடையது. இதனால் இது பாறுக் குடும்பத்தில் வைக்கப்படுகிறது.

விளக்கம் 
இந்தக் கொன்றுண்ணி  சிறிய அகன்ற இறக்கைகளையும், நீண்ட வாலையும் கொண்டுள்ளது. இந்த இரண்டும் மரங்கள் வழியாக இயங்குவதற்கான ஒரு இசைவாக்கம் ஆகும். இது 30-46 செ.மீ நீளம் கொண்டது. பெண் பறவை ஆணை விட பெரியது. இதன் தலையில் ஒரு கொண்டையைப் பெற்றிருக்கும். இந்தக் கொண்டை இதை தனித்து அடையாளம் காண உதவுகிறது. இது  இதன் உறவினரான சின்ன வல்லூறுவில் ( A. virgatus ) இருந்து  வேறுபாடுத்தும் ஒரு சிறந்த  அடையாளம் ஆகும்.

ஆணுக்கு  உச்சந்தலை அடர் பழுப்பு நிறத்திலும், தலையின் பக்கங்கள் சாம்பல் நிறத்திலும்,  தொண்டையில் கோடுகளும் இருக்கும். வெண்மையான உடலின் கீழ் பகுதியில் மார்பில் செம்பழுப்புக் கீற்றுகளும், வயிற்றில் குறுக்குக் கோடுகளும் காணப்படும். வளர்ந்த பெண் பறவைக்கு பழுப்பு நிற தலை மற்றும் பழுப்பு நிற கோடுகளும், கீற்றுகளும் உள்ளன.

வரம்பும், சூழலியலும் 
கொண்டை வைரி தெற்கு ஆசியாவில், இந்தியா மற்றும் இலங்கையிலிருந்து தெற்கு சீனா, இந்தோனேசியா, தைவான் மற்றும் பிலிப்பீன்சு வரை இனப்பெருக்கம் செய்கிறது. இது முதன்மையாக ஒரு தாழ்நிலப் பறவை, மேலும் ஆண்டு முழுவதும் காணப்படும். மேட்டுநில வாழ்விடங்களில் கூட இது குளிர்காலங்களில் வசிக்கிறது. உதாரணமாக பூட்டானின் இமயமலை அடிவாரத்தில் அல்லது இந்தியாவின் தேராதூன் மாவட்டத்தில் உள்ள சால் ( ஷோரியா ரோபஸ்டா ) காடுகளில் காணப்படுகிறது. அதன் எல்லையின் வடக்கு முனையில் உள்ள  நிலங்களில், இது பொதுவாக மிகவும் அரிதானது. முக்கியமாக இது வெப்பமண்டல மற்றும் சூடான துணை வெப்பமண்டல பகுதிகளுக்கு மட்டுமேயான பறவை ஆகும். மலேசியா மற்றும் சிங்கப்பூரில் இந்த பறவை இனம் நகர்ப்புறப் பகுதிகளின் வாழ்க்கைக்கு ஏற்றதாக இருப்பதற்கான சான்றுகள் அதிகரித்து வருகின்றன.

இது தன் உறவுப் பறவைகளைப் போலவே,  வனப்பகுதியில் உள்ள பறவைகள், பாலூட்டிகள், ஊர்வனவற்றை வேட்டையாடுகிறது. மரத்தில் குச்சிகளைக் கொண்டு கூடு கட்டி இரண்டு அல்லது மூன்று முட்டைகளை இடும்.

இஸ்க்னோசெரன் பேன் டிஜீரியெல்லா ஸ்டோரி இந்தப் பறவையின் ஒட்டுண்ணி ஆகும். இது வேறு எந்த ஓம்புயிர் இனங்களிலிருந்தும் இதுவரை அறியப்படவில்லை. மறுபுறம், குரோடாயா ஃபுல்வோஃபாசியாட்டா, ஒரு ஆம்பிலிசரன் பேன், கொண்டை வல்லூரை ஓம்புயிராக மாற்றுகிறது. இது புவியில் ஹோலார்டிக் (புவியின் வடபகுதி) முழுவதும் வேட்டையாடி பறவைகளில் பரவலாகக் காணப்படுகிறது.

ஆங்காங்கில், ஏ. ட்ரிவிர்கேடஸ் பறவையானது வன  காட்டுயிர் பாதுகாப்பு விதி 170 இன் கீழ் பாதுகாக்கப்பட்ட இனமாகும் . இது காம் ஷான் நாட்டு பூங்காவில் காணப்படுகிறது.

வகைபிரித்தல் 
கொண்டை வைரியில் பின்வரும் அங்கீகரிக்கப்பட்ட கிளையினங்கள் உள்ளன:

 ஏ.டி. இண்டிகஸ் (ஹாட்சன், 1836)
 ஏ.டி. ஃபார்மோசே - மேயர், 1949
 ஏ.டி. தீபகற்பம் - கோயல்ஸ், 1949
 ஏ.டி. லேயார்டி (விஸ்லர், 1936)
 ஏ.டி. ட்ரிவிர்கேடஸ் (டெம்மின்க், 1824)
 ஏ.டி. நியாசென்சிஸ் - மேயர், 1949
 ஏ.டி. ஜாவானிகஸ் - மேயர், 1949
 ஏ.டி. மைக்ரோஸ்டிக்டஸ் - மேயர், 1949
 ஏ.டி. பலவானஸ் - மேயர், 1949
 ஏ.டி. காஸ்ட்ரோய் - மானுவல் & கில்லியார்ட், 1952
 ஏ.டி. எக்சிடியூம்ஸ் - மேயர், 1945

அடிக்குறிப்புகள் 

தென்கிழக்காசியப் பறவைகள்
தென்னிந்தியப் பறவைகள்
பிலிப்பீன்சு பாம்புக் கழுகு

பிலிப்பீன்சு பாம்புக் கழுகு (Philippine serpent eagle)(இசுபிலோர்னிசு கோலோசுபிலசு) என்பது பிலிப்பீன்சின் முக்கிய தீவுகளில் காணப்படும் கழுகுச் சிற்றினம் ஆகும். இது சில சமயங்களில் கொம்பு பாம்புக் கழுகின் (இசுபிலோர்னிசு சீலா) இனமாக கருதப்படுகிறது. இந்த இனம் பொதுவாக காடுழிக்கப்பட்ட இடங்கள், திறந்த வனப்பகுதிகள் மற்றும் சில சமயங்களில் பரவலான மரங்கள் கொண்ட விவசாய நிலங்களில் காணப்படுகிறது. இது பிலிப்பீசு நாட்டில் மட்டுமே காணப்படும் அகணிய உயிரி ஆகும். பலவானைத் தவிர, முக்கிய தீவுகளின் பெரும்பாலான பகுதிகளில் இந்த சிற்றினம் காணப்படுகிறது.

வாழ்விடம் 
பிலிப்பீன்சு பாம்புக் கழுகு முதன்மை மற்றும் இரண்டாம் நிலை காடுகளில் வாழ்கிறது. இப்பறவையானது பெரும்பாலும் வெட்டவெளிகள் மற்றும் ஆற்றுப் பள்ளத்தாக்குகள் மீது பறந்து செல்வதைக் காணலாம்.

உணவு 
பிலிப்பீன்சு பாம்புக் கழுகு நீர்நில வாழ்வன, ஊர்வன மற்றும் பிற இரைகளை உண்கிறது.

விளக்கம் 

பிலிப்பீன்சு பாம்பு கழுகு மற்ற வகை பாம்பு கழுகுகளிலிருந்து மிகவும் நன்கு வரையறுக்கப்பட்ட புள்ளிகள் மற்றும் இறக்கைகள் மூலம் வேறுபடுகிறது.

மேற்கோள்கள்

வெளி இணைப்புகள் 
 பிலிப்பைன்ஸ் சர்ப்ப கழுகு — ஸ்பிலோர்னிஸ் ஹோலோஸ்பிலஸ் 

கழுகுகள்
திரைன் குவிசுட்டு

திரைன் குவிசுட்டு (Trine Qvist) (பிறப்பு: 8 சூன் 1966) டென்மார்க் நாட்டின் சுருள்வு விளையாட்டு வீராங்கனையாவார். இவர் ஒலிம்பிக் போட்டியில் வெள்ளிப் பதக்கம் வென்றுள்ளார். நாகானோ நகரத்தில் 1998 ஆம் ஆண்டு நடைபெற்ற குளிர்கால ஒலிம்பிக்கில் திரைன் குவிசுட்டு வெள்ளிப் பதக்கம் வென்றார்.

மேற்கோள்கள் 

 
வாழும் நபர்கள்
1966 பிறப்புகள்
ஒலிம்பிக் வெள்ளிப் பதக்கம் பெற்றவர்கள்
வினோத் அதானி

வினோத் சாந்திலால் அதானி ( Vinod Shanthilal Adani )  துயாய் நாட்டில் வாழும் இந்தியாவைச் சேர்ந்த பில்லியனர் தொழிலதிபர் ஆவார்.  2022 ஆம் ஆண்டின் பிற்பகுதியில், ஆருன் இந்தியா பணக்காரர் பட்டியலின்படி, இவர் இந்தியாவில் வாழாத  பணக்காரஇந்தியர் என்றும், ஒட்டுமொத்தமாக ஆறாவது பணக்கார இந்தியராகவும், ₹ 169,000 கோடி (அமெரிக்க $20.42 பில்லியன்) சொத்துக்களுடன் இருப்பவராக விவரிக்கப்பட்டார்.   இந்திய பில்லியனர் கவுதம் அதானியின் மூத்த சகோதரர் என்பது குறிப்பிடத்தக்கதாகும். 

அதானி 1994 ஆம் ஆண்டு முதல் முதல் துபாயில் வசித்து வருகிறார்.  துபாய், சகார்த்தா மற்றும் சிங்கப்பூரில் வர்த்தக வணிகங்களை நிர்வகித்தும் வருகிறார்.  

2021 ஆம் ஆண்டில் , இந்தியா டுடே இவரை பனாமா ஆவணங்களில் பட்டியலிட்டதாகக் குறிப்பிட்டது.  2023 ஆம் ஆண்டில், இண்டன்பர்க்கு ரிசர்ச் இவரது வணிக நடவடிக்கைகளை விமர்சித்து ஒரு அறிக்கையை வெளியிட்டது.

மேற்கோள்கள் 

இந்தியத் தொழிலதிபர்கள்
வாழும் நபர்கள்
இந்திய கோடீசுவரர்கள்
பாடாங் ரெங்காஸ் தொடருந்து நிலையம்

பாடாங் ரெங்காஸ் தொடருந்து நிலையம் (ஆங்கிலம்: Padang Rengas Railway Station மலாய்: Stesen Keretapi Padang Rengas); சீனம்: 巴东仁加斯火车站) என்பது தீபகற்ப மலேசியா, பேராக், கோலாகங்சார் மாவட்டம், பாடாங் ரெங்காஸ் நகரில் உள்ள ஒரு தொடருந்து நிலையம் ஆகும். இந்த நிலையம் பாடாங் ரெங்காஸ் நகரத்திற்கும்; மற்றும் கோலாகங்சார் மாவட்டத்தின் சுற்றுப்புறங்களுக்கும் சேவை செய்கிறது.

 -  மின்மயமாக்கல்; மற்றும் இரட்டை தண்டவாளத் திட்டத்தின் (Ipoh-Padang Besar Electrification and Double-Tracking Project) ஒரு பகுதியாக 2015-ஆம் ஆண்டில், தற்போதைய  நிலையம் பாடாங் ரெங்காஸ் நகரத்தில் கட்டப்பட்டது.

பொது

பாடாங் ரெங்காஸ் நிலையம் மலாயா மேற்கு கடற்கரை தொடருந்து வழித்தடத்தில் இல் உள்ளது. பாடாங் ரெங்காஸ் நிலையம்; கேடிஎம் இடிஎஸ் மற்றும் கேடிஎம் கொமுட்டர் சேவைகள் இரண்டிற்கும் ஒரு நிறுத்தமாகும். 

இந்த கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே உள்ளன.  -  சேவை 11 சூலை 2015 அன்று தொடங்கியது.  -  சேவை 10சூலை 2015 அன்று தொடங்கியது. 

புக்கிட் மெர்தாஜாம்-பாடாங் ரெங்காஸ் நிலையங்களை இணைக்கும்  பாடாங் ரெங்காஸ் வழித்தடம் (KTM Komuter Padang Rengas Line) 10 ஜூலை 2015 அன்று திறக்கப்பட்டது.

மேற்கோள்கள்

மேலும் காண்க
 பாடாங் ரெங்காஸ்
 கேடிஎம் கொமுட்டர்
 கேடிஎம் இடிஎஸ்
 கேடிஎம் கொமுட்டர் வடக்கு பகுதி
 கோலாகங்சார் மாவட்டம்

வெளி இணைப்புகள்

 Bagan Serai Railway Station
 Keretapi Tanah Melayu Official Website

பேராக் மாநிலத்தின் தொடருந்து நிலையங்கள்
கேடிஎம் இடிஎஸ் தொடருந்து நிலையங்கள்
மலேசியத் தொடருந்து நிலையங்கள்
நியோடிமியம்(III) ஆக்சலேட்டு

நியோடிமியம்(III) ஆக்சலேட்டு (Neodymium(III) oxalate)  Nd2(C2O4)3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். நியோடிமியத்தின் ஆக்சலேட்டு உப்பாகக் கருதப்படும் இச்சேர்மம் ஒரு நீரேற்றாகவோ அல்லது நீரிலியாகவோ காணப்படுகிறது. இதனுடைய பத்துநீரேற்றை சூடுபடுத்தினால் அது சிதைவடைந்து நீரிலிவடிவ நியோடிமியம்(III) ஆக்சலேட்டு கிடைக்கும். இதை தொடர்ந்து மேலும் சூடுபடுத்தினால் Nd2O2C2O4 தோன்றி இறுதியாக நியோடிமியம்(III) ஆக்சலேட்டு கிடைக்கிறது. இதை ஐதரோகுளோரிக் அமிலத்தில் கரைத்து Nd(C2O4)Cl·3H2O சேர்மத்தைப் பெறலாம்.

மேற்கோள்கள்

நியோடிமியம்(III) சேர்மங்கள்
ஆக்சலேட்டுகள்
துருவா இனக்குழு

துருவா இனக்குழு (Duruwa) இந்திய மாநிலங்களான சத்தீஸ்கர் மற்றும் ஒடிசாவில் காணப்படும் ஒரு பழங்குடி இனக்குழுவாகும். துர்வா அல்லது தருவா என்றும் இவர்கள் அழைக்கப்படுகிறார்கள்.  திராவிட மொழி எனப்படும் பார்சி அல்லது துருவா மொழி தங்களுடைய சொந்தக் களத்தில் இம்மக்களால் பயன்படுத்தப்படுகிறது.

கண்ணோட்டம் 
பார்சி இவர்களின் சொந்த மொழியாக இருந்தாலும்,  உள்ளூர் மொழியான ஒடியா, சத்தீசுகர்கி மொழி ஆகியவற்றை இவர்கள் நன்கு அறிந்திருக்கிறார்கள், ஆனால் இந்தி, தெலுங்கு, குர்மலி ஆகியவற்றைப் பேசுகிறார்கள் மற்றும் ஒடியா, இந்தி அல்லது தெலுங்கு எழுத்துகளை குழுக்களாக தொடர்பு கொள்ள இவர்கள் பயன்படுத்துகின்றனர். 

சத்தீசுகரில் துருவா மக்கள் கோண்ட்டு பழங்குடியினரின் கீழ் வகைப்படுத்தப்படுகிறார்கள், ஆனால் ஒடிசாவில் இவர்கள் ஒரு தனி பழங்குடியினராக பட்டியலிடப்பட்டுள்ளனர்.

கலாச்சாரம்
இந்த இணத்திலுள்ள ஆண்கள் தங்களின்
மனைவியாக தன்னுடன் பிறந்த ஒரே தாய் வயிற்றுத் தங்கையையே திருமணம் செய்து கொள்ளுகிறார்கள்.

மேற்கோள்கள் 

திராவிடர்
இந்திய இனக்குழுக்கள்
இந்தியப் பழங்குடிகள்
நையோபியம் ஆக்சலேட்டு

நையோபியம் ஆக்சலேட்டு (Niobium oxalate) Nb(HC2O4)5 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். நையோபியத்தின் ஆக்சலேட்டு உப்பாகக் கருதப்படும் இது நிறமற்று ஒற்றைச் சரிவச்சுப் படிகங்களாகத் தோன்றுகிறது. நடுநிலையான நையோபியம் ஆக்சலேட்டு இதுவரை தயாரிக்கப்படவில்லை.

அணைவுச் சேர்மங்கள்
நையோபியம்(V) அயனி ஐதராக்சி அமிலங்கள் மற்றும் ஆக்சாலிக் அமிலத்துடன் கூடி அணைவுச் சேர்மங்களைத் தருகிறது. நையோபியத்துடன் டார்டாரிக் அமிலம் உருவாக்கும் உப்பை விட இது சிக்கலானதாகும். டாண்ட்டலத்தில் இப்போ

க்கு எதிராக இருக்கும். 125° செல்சியசு வெப்பநிலையில் NH4[NbO(C2O4)2(H2O)2]·3H2O தண்ணீரை இழக்கத் தொடங்கி 630° செல்சியசு வெப்பநிலையில் முழுமையாக சிதைவடைந்து நையோபியம் பெண்டாக்சைடு உருவாகிறது. இதை சோடியம் சிட்ரேட்டுடன் சேர்த்து 650 பாகை செல்சியசு வெப்பநிலைக்கு சூடுபடுத்தினால் சோடியம் நையோபெட்டு கிடைக்கும்.

Rb3[NbO(C2O4)3]·2H2O ஒரு நிறமற்ற படிகமாகும். இதில் [NbO(C2O4)3]3- எதிர்மின் அயனி உள்ளடங்கியுள்ளது. Sr3[NbO(C2O4)3]2·8H2O என்ற சேர்மத்திலும் அதே எதிர்மின் அயனி அடங்கியுள்ளது. 200 பாகை செல்சியசு வெப்பநிலையில் இது நீரிலியாக மாறுகிறது. 260° செல்சியசு வெப்பநிலையில் சிதைவடையத் தொடங்குகிறது. 875° செல்சியசு வெப்பநிலையில் இசுட்ரோன்சியம் கார்பனேட்டாக (SrCO3) இசுட்ரோன்சியம் நையோபேட்டாகவும் (SrNb2O6) சிதைகிறது.

மேற்கோள்கள் 

நையோபியம் சேர்மங்கள்
ஆக்சலேட்டுகள்
அநீதி

அநீதி (Aneethi) என்பது 2023 ஆம் ஆண்டு வெளிவந்த இந்தியத் தமிழ் காதல் அதிரடி நாடகத் திரைப்படமாகும். இத்திரைப்படத்தை  வசந்தபாலன் இயக்கினார். அர்பன் பாய்சு என்ற புகைப்பட நிறுவனத்தின்  பதாகையின் கீழ் எம். கிருஷ்ண குமார், முருகன் ஞானவேல், வரதராஜன் மாணிக்கம், ஜி.வசந்தபாலன் ஆகியோர் தயாரித்தனர். இப்படத்தில் அர்ஜுன் தாஸ்,  துஷாரா விஜயன் ஆகியோர் முக்கிய வேடங்களில் நடித்திருந்தனர். திரைப்பட விமர்சகர்களின் நேர்மறையான விமர்சனத்தை இப்படம் பெற்றது.

நடிகர்கள் 
 அர்ஜூன் தாஸ் - திருமேனி
 துசாரா விச்சயன்
 வனிதா விஜயகுமார் 
 பரணி
 சுரேஷ் சக்கரவர்த்தி
 அறந்தாங்கி நிஷா
 காளி வெங்கட்
 சா ரா
 அர்ஜூன் சிதம்பரம்
 சுப்பிரமணியம் சிவா
 ஜெ. சத்திஷ் குமார்
 டி. சிவா

பாடல்கள் 
இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார்.

மேற்கோள்கள்

வெளி இணைப்புகள் 
 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
அதிதி ஷங்கர்

அதிதி ஷங்கர் (Aditi Shankar) ஓர் இந்தியத் திரைப்பட நடிகை மற்றும் பின்னணிப் பாடகி ஆவார்.தமிழ்த் திரைப்படங்களில் நடிக்கிறார். விருமன் (2022) திரைப்படத்தில் நடிகையாக அறிமுகமானார்.

ஆரம்ப கால வாழ்க்கை 
அதிதி இந்தியாவில் தமிழ்நாட்டின் சென்னையில் பிறந்தார். இவர் இந்திய திரைப்பட இயக்குநர் மற்றும் தயாரிப்பாளர் ஷங்கரின் மகள் ஆவார். இவருக்கு ஐஸ்வர்யா ஷங்கர் என்ற மூத்த சகோதரியும், அர்ஜித் ஷங்கர் என்ற தம்பியும் உள்ளனர். அதிதி ஸ்ரீ ராமச்சந்திரா பல்கலைக்கழகத்தில் மருத்துவப் பட்டப்படிப்பை முடித்தார். பட்டம் பெற்ற பிறகு, தனது நீண்ட கால நடிப்பு ஆர்வத்தைப் பற்றி பெற்றோரிடம் தெரிவித்து,விருமன் படத்தில் அறிமுகமானார்.

தொழில் 
தெலுங்கில் கானி படத்தின் "ரோமியோ ஜூலியட்" பாடலுக்காக அதிதி பின்னணிப் பாடகியாக அறிமுகமானார்.

2021 இல், திரைப்பட இயக்குநர் எம். முத்தையா அவரை அணுகி விருமன்  என்ற மசாலா படத்தில் கதாநாயகியாக நடிக்க கேட்டுக்கொண்டார். இப்படத்தில் மதுர வீரன் என்ற பாடலை பாடியுள்ளார்.

2022 இன் நடுப்பகுதியில், மடோனா அசுவின் இயக்கத்தில், சிவகார்த்திகேயனுடன் சேர்ந்து மாவீரன் என்னும் படத்தில் நடிக்கத் துவங்கினார். அப்படம் சூலை 2023 இல் வெளியானது. அப்படத்தில் வண்ணாரப்பேட்டையில ஒரு வவ்வாலு என்னும் பாடலையும் பாடினார்.

விஷ்ணுவர்த்தன் இயக்கத்தில் அதர்வாவின் சகோதரருக்கு இணையாக படத்தில் நடிக்க ஒப்பந்தமானார்.

மேற்கோள்கள் 

தெலுங்குத் திரைப்படப் பின்னணிப் பாடகர்கள்
சென்னை நடிகைகள்
தமிழ்த் திரைப்பட நடிகைகள்
வாழும் நபர்கள்
தன்மாத்திரைகள்

தன்மாத்திரைகள் அல்லது தத்துவங்கள், உலகின் தோற்றம், பிரபஞ்சத்தின் அமைப்பு என்பவற்றை விளக்கும் உபநிடதம் மற்றும் சாங்கியத்தின் எண்ணக்கருக்களில் ஒன்று ஆகும்.  சீவராசிகள் மற்றும் பிரபஞ்சத்தை ஆக்கும் மூலப்பொருட்களைத் தத்துவங்கள் எனப்படுகிறது. இந்த தன்மாத்திரைகள் சாங்கியத்தில் பிரகிருதி, புருச தத்துவம், மஹத் உள்ளிட்ட 25 தன்மாத்திரைகள் என்றும், வேதாந்தத்தில் தன்மாத்திரைகள் எண்ணிக்கை 26 என்றும் கூறுகிறது.உபநிடதம் கூறும் பிரம்மம் அல்லது ஆத்மா மற்றும் மாயை எனப்படும் சீவராசிகள் மற்றும் பிரபஞ்சம் அல்லது சாங்கியம் கூறும் புருடன் மற்றும் பிரகிருதி எனப்படும் இரண்டு தத்துவங்களுடன்  5 ஐம்பூதங்கள், 5 ஞானேந்திரியங்கள், 5 கர்மேந்திரியங்கள்,  மூவுடல்கள், முக்குணங்கள் மற்றும் மனம், புத்தி, சித்தம், அகங்காரம் ஆகிய 4 அந்தக்கரணங்களையும், சுவை, ஒளி, ஊறு (தொடுகை), ஓசை, நாற்றம் (மணம்) ஆகியவையும் சேர்த்து 33 தன்மாத்திரைகள் என அழைப்பர்.

தன்மாத்திரைகள்
உபநிடதங்களில் பிரம்மம் அல்லது ஆத்மா மற்றும் மாயை எனப்படுவதை, சாங்கியத்தில் புருச தத்துவம், பிரகிருதி மற்றும் மஹத் எனப்படுகிறது.

பிற தன்மாத்திரைகள்

5 ஐம்பூதங்கள் 
 நிலம்
 காற்று
 நீர்
 தீ
 ஆகாயம்
சீவராசிகள் மற்றும் பிரபஞ்சம் ஐம்பூதங்களால் ஆனது.

5 கர்மேந்திரியங்கள் 
 பற்றுதல் (கை)
 பதித்தல் (கால்)
 படைத்தல்  (பாலுறுப்பு)
 பலுக்கல் (வாக்கு)
 கழித்தல் (பாயு)

5 ஞானேந்திரியங்கள்
மெய்
வாய்
கண்
மூக்கு
செவி

3 மூவுடல்கள்
 காரண உடல்
 சூக்கும உடல்
 தூல உடல்

3 முக்குணங்கள்
 சாத்விக குணம்
 இராஜச குணம்
 தாமச குணம்

5 தன்மாத்திரைகள்
 சுவை
 நாற்றம் (மணம்)
 ஒளி
 ஊறு (தொடுகை)
 ஓசை

4 அந்தக்கரணங்கள்
 மனம்
 புத்தி
 சித்தம்
 அகங்காரம்

இதனையும் காண்க
 பஞ்சீகரணம்
 பஞ்ச பிராணன்

மேற்கோள்கள்

இந்து மெய்யியல் கருத்துருக்கள்
இந்திய மெய்யியல்
தேசியப் புலிகள் பாதுகாப்பு ஆணையம்

தேசியப் புலிகள் பாதுகாப்பு ஆணையம் (NTCA) புலி பணிக்குழுவின் பரிந்துரையைத் தொடர்ந்து திசம்பர் 2005 இல் நிறுவப்பட்டது,   புலித் திட்டம் , இந்தியாவின் பல  புலி இருப்புக்கள்மேலாண்மையை மறுசீரமைக்க இதை இந்திய முதன்மை அமைச்சர் நிறுவினார்.

மேற்கோள்கள்

வெளி இணைப்புகள் 
 https://ntca.gov.in
 http://www.tigerreservepilibhit.com
 http://www.indiaenvironmentportal.org.in/content/national-tiger-conservation-authority 

இந்திய அரசு அமைப்புகள்
இராணிப்பூர் கானுயிர் புகலிடம்

ராணிப்பூர் வனவிலங்கு சரணாலயம், 1977 இல் நிறுவப்பட்டது, உத்தரபிரதேசத்தின் சித்திரக்கூட மாவட்டத்தில் அமைந்துள்ளது. இது 230 கிமீ 2 பரப்பளவுக்கு மேல் பரவியுள்ளது.  இது பலதரப்பட்ட கானக விலங்குகளுக்குப் பெயர் பெற்றது, ஆனால் கடினமான அணுகல் காரணமாக சுற்றுலாப் பயணிகள் அடிக்கடி வருவதில்லை. இது 2022  இல் புலிகள் காப்பகமாக மாறியது.   புந்தேல்கண்ட் பகுதியில் உள்ள முதல் புலிகள் காப்பகமும் இதுதான். 

புகலிடத்திற்குள் புலிகள் இல்லை என்றாலும், அருகிலிருந்த புலிகள் பன்னா புலிக் காப்பகத்தில் இருந்து புலிகள்  பெரும்பாலும் இந்த வட்டாரத்திற்கு வருகை தருகின்றன.

ஈர்ப்புகள் 
இது புலிகள், சிறுத்தைகள், சோம்பல் கரடிகள், சாம்பார், கருப்பட்டி, மான், ஸ்பர் கோழி, காட்டுக் கோழி, வண்ண வண்ண பார்ட்ரிட்ஜ்கள்,மரங்கொத்திகள்,குருவி, மீன்பிடி பூனைகள்,  சின்கராசு உள்ளிட்ட பலவகை விலங்குகள்,  பறவைகளின் இயற்கை வாழ்விடமாகும்.

மேற்கோள்கள்

வெளி இணைப்புகள் 

 http://www.indiatourismonline.com/uttarpradesh-wildlife-ranipursanctuary.htm
 http://www.india9.com/i9show/Ranipur-Wildlife-Sanctuary-38331.htm
பாந்தா மாவட்டம்
இந்தியாவிலுள்ள புலிகள் காப்பகங்கள்
உத்தரப் பிரதேச வனவிலங்கு காப்பகங்கள்
கோலாகங்சார் தொடருந்து நிலையம்

கோலாகங்சார் தொடருந்து நிலையம் (ஆங்கிலம்: Kuala Kangsar Railway Station மலாய்: Stesen Keretapi Kuala Kangsar); சீனம்: 瓜拉江沙火车站) என்பது தீபகற்ப மலேசியா, பேராக், கோலாகங்சார் மாவட்டம், கோலாகங்சார் நகரில் உள்ள ஒரு தொடருந்து நிலையம் ஆகும். 

இந்த நிலையம் கோலாகங்சார் நகரத்திற்கும்; மற்றும் கோலாகங்சார் மாவட்டத்தின் சுற்றுப்புறங்களுக்கும் சேவை செய்கிறது.

 -  மின்மயமாக்கல்; மற்றும் இரட்டை தண்டவாளத் திட்டத்தின் (Ipoh-Padang Besar Electrification and Double-Tracking Project) ஒரு பகுதியாக 2015-ஆம் ஆண்டில், தற்போதைய  நிலையம் கோலாகங்சார் நகரத்தில் கட்டப்பட்டது.

பொது

சூலை 2008-இல் கம்போங் தாலாங் சிம்பாங் தீகாவில் ஒரு புதிய தொடருந்து நிலையம் கட்டப்படும் என்று அறிவிக்கப்பட்டது. பழைய நிலையம் தொடருந்து அருங்காட்சியகமாகத் தக்கவைக்கப்பட்டது.

கோலாகங்சார் நிலையம் மலாயா மேற்கு கடற்கரை தொடருந்து வழித்தடத்தில் உள்ளது. இந்த நிலையம்; கேடிஎம் இடிஎஸ் சேவைகளுக்கு ஒரு நிறுத்தமாகும்.

கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே சேவையாற்றுகின்றன. 

 -  சேவை 11 சூலை 2015 அன்று தொடங்கியது.  -  சேவை 10சூலை 2015 அன்று தொடங்கியது. 

அதே வேளையில், ,  நிலையங்களை இணைக்கும்  பாடாங் ரெங்காஸ் வழித்தடம் (KTM Komuter Padang Rengas Line) 10 ஜூலை 2015 அன்று திறக்கப்பட்டது.

கோலாகங்சார் நகரம்

கோலாகங்சார் நகரம் (Kuala Kangsar), பேராக் மாநிலத்தின் அரச நகரம். இங்கேதான் மலேசியாவின் முதல் ரப்பர் மரக் கன்று நடப்பட்டது. பிரித்தானிய தாவரவியலாளர் எச். என். ரிட்லி முதல் ரப்பர் கன்றை நட்டு உலக ரப்பர் ஏற்றுமதியில் மலேசியாவை முதல் நிலைக்கு கொண்டு வந்தார். இந்த நகரத்தின் மக்கள் தொகை 39,331.

கோலாகங்சார் நகரத்தில் தான் மலேசியாவில் முதன் முதலில் ரப்பர் மரக் கன்று நடப்பட்டது. உலக ரப்பர் உற்பத்தி ஏற்றுமதியில் மலேசியாவை முதன்மை படுத்தி முதல் நிலைக்கு கொண்டு வந்த பெருமை அவரையே சாரும். அவர் நட்ட அந்த ரப்பர் மரம் வளர்ந்து இன்று வரை கோலாகங்சார் நகரில் காட்சி அளிக்கின்றது. கோலாகங்சார் நகரத்திற்கு வருபவர்கள் அந்த மரத்தைப் பார்க்காமல் செல்வது இல்லை.

மலேசியாவின் முதல் ரப்பர் மரம்

இந்த ரப்பர் மரம் மலேசியாவின் ஒரு வரலாற்றுச் சின்னமாகப் பாதுகாக்கப் பட்டு வருகிறது. பார்க்க வருபவர்கள் அதைத் தொட்டுத் தடவிப் பார்ப்பதைத் தடுக்க மரத்தைச் சுற்றிலும் வேலி அமைக்கப் பட்டுள்ளது. மலேசியாவின் இந்த முதல் ரப்பர் மரத்திற்கு இப்போது வயது 100க்கும் மேல் ஆகிறது.

கோலாகங்சார் நகரம் கங்சார் ஆற்றுக் கரையோரம் உருவாக்கப் பட்டது. இந்த ஆறு பேராக் ஆற்றுடன் கலக்கிறது. 1877–1887 ஆண்டுகளில் பேராக் மாநிலத்தை ஆட்சி செய்தவர் சுல்தான் யூசுப் சரிபுடின் முசபர் சா. இந்தச் சுல்தான் தான் கோலாகங்சார் அரச நகரத்தை உருவாக்கினார்.

மேற்கோள்கள்

மேலும் காண்க
 கோலாகங்சார்
 கேடிஎம் கொமுட்டர்
 கேடிஎம் இடிஎஸ்
 கேடிஎம் கொமுட்டர் வடக்கு பகுதி
 கோலாகங்சார் மாவட்டம்

வெளி இணைப்புகள்

 Kuala Kangsar Railway Station
 Keretapi Tanah Melayu Official Website

பேராக் மாநிலத்தின் தொடருந்து நிலையங்கள்
கேடிஎம் இடிஎஸ் தொடருந்து நிலையங்கள்
மலேசியத் தொடருந்து நிலையங்கள்
சித்தார்த்து பர்மன்

சித்தார்த்து பர்மன்  (Sidharth Burman) இந்தியாவைச் சேர்ந்த பில்லியனர் தொழிலதிபர் ஆவார். மறைந்த ரத்தன் சான் பர்மனின் மகன் இவர் என்பது குறிப்பிடத்தக்கதாகும். இவரது நிகர சொத்து மதிப்பு அவரது தாத்தா எசு.கே. பர்மனால் நிறுவப்பட்ட டாபரில் எஞ்சியிருக்கும் பங்குகளில் இருந்து பெறப்பட்டதாகும். 

இவருக்கு இரண்டு குழந்தைகள் இருந்தனர். ஒரு மகன் சாகேத் பர்மன், அவர் டாபர் நிறுவனத்தின்  இயக்குநராக உள்ளார்,   மற்றொருவர் மகள் சுமதி. இவர்  கோடீசுவரர் சந்துரு ரகேசாவின் மகன் இரவியை மணந்து கொண்டார்.  

2015 ஆம் ஆண்டு அக்டோபர் மாதம் 28 ஆம் தேதியன்று பர்மன் இறந்தார்

மேற்கோள்கள் 

2015 இறப்புகள்
இந்தியத் தொழிலதிபர்கள்
இந்திய கோடீசுவரர்கள்
தென்னிசு பிரே

தென்னிசு பிரே (Dennis Bray) கேம்பிரிட்ஜ் பல்கலைக்கழகத்தில் செயல்முனைவான தகைமைப் பேராசிரியராக உள்ளார். அவரது குழு ஒருங்கிணைந்த அமைப்புகள் உயிரியலுக்கான ஆக்சுபோர்டு மையத்தின் ஒரு பகுதியாக உள்ளது. நரம்பியல் துறையில் முதல்  ஆய்வை முடித்த பிறகு ,  கல வளர்ச்சி, இயக்கம் குறித்து பணிபுரிந்த தென்னிசு பிரே கேம்பிரிட்ஜில் கலக்  குறிகையியல் கணக்கீட்டு மடிமங்களை உருவாக்க  சேர்ந்தார், குறிப்பாக, குச்சுயிரி வேதியியல் துலங்கல் தொடர்பான ஆய்வைச் செய்ய சென்றார்.

2006 நவம்பர் 3 அன்று ஈ. கோலியின் வேதியியல் துலங்கல் குறித்த அவரது பணிக்காக மைக்ரோசாப்ட் நிறுவன ஐரோப்பிய அறிவியல் விருது வழங்கப்பட்டது.

புத்தகங்கள் 

 Wetware: A Computer in Every Living Cell (2009) , 
 Essential Cell Biology (2003) (with Bruce Alberts, Karen Hopkin, Alexander Jonhson, Julian Lewis, Martin Raff, Keith Roberts, Peter Walter) , 
 Cell Movements: From Molecules to Motility (2000) , 
 Essential Cell Biology: An Introduction to the Molecular Biology of the Cell (1997) (with Bruce Alberts, Alexander Johnson, Julian Lewis, Martin Raff, Keith Roberts, Peter Walter) , 
 Molecular Biology of the Cell (3rd ed, 1994) (with Bruce Alberts, Julian Lewis, Martin Raff, Keith Roberts, James D. Watson) , 
 Cell Movements (1992) , 
 Molecular Biology of the Cell (2nd ed, 1989) (with Bruce Alberts, Keith Roberts, Julian Lewis, Martin Raff) , 
 Molecular Biology of the Cell (1st ed, 1982) (with Bruce Alberts, Keith Roberts, Julian Lewis, Martin Raff, James D Watson) ,

முதன்மை அறிவியல் வெளியீடுகள் 

 Bray D (1970) Surface movements during growth of single explanted neurons. Proc Natl Acad Sci USA,
 Bray D (1973) Model for Membrane Movements in the Neural Growth Cone. Nature, 244: 93 - 96
 Bray D, White JG (1988) Cortical flow in animal cells. Science, 239: 883-888
 Bray D (1990) Intracellular signalling as a parallel distributed process. Journal of Theoretical Biology, 143: 215-231
 Bray D (1995) Protein molecules as computational elements in living cells.  Nature, 376: 307-312
 Bray D, Levin MD, Morton-Firth CJ (1998) Receptor clustering as a cellular mechanism to control sensitivity.  Nature, 393: 85-88

மக்கள் அறிவியலில் சான்றாதல்  
பேராசிரியர் ஃபிராங்க்ளின் எம். ஹரோல்ட் எழுதுகிறார், "[ஒரு புரதத்தின் வடிவம் மற்றும் செயல்பாடு அதன் சுற்றுச்சூழலுடன் தொடர்பால் மாற்றப்பட்டு] பல வேறுபாடுகளுடன் வருதலை,  டென்னிஸ் ப்ரேயின் சிந்தனையைத் தூண்டும் கட்டுரையில் விவாதிக்கப்பட்டுள்ளன.

மேற்கோள்கள்

வெளி இணைப்புகள் 
 ஒருங்கிணைந்த அமைப்புகள் உயிரியலுக்கான ஆக்ஸ்போர்டு மையம்
 கேம்பிரிட்ஜ் பல்கலைக்கழகத்தில் டென்னிஸ் பிரே துறை 
 உயிரணுக்களின் கணினிக் கூறுகளாக பிரே டி (1995) புரத மூலக்கூறுகளின் கட்டுரை பதிப்பை மதிப்பாய்வு செய்தல்.

வாழும் நபர்கள்
பிரித்தானிய நரம்பியலாளர்கள்
பிரித்தானிய உயிரியலாளர்கள்
கல்வியாளர்கள்
கணினி உயிரியல்

கணினி உயிரியல் என்பது உயிரியல் அமைப்புகள் மற்றும் உறவுகளைப் புரிந்துகொள்ள தரவு பகுப்பாய்வு , கணிதப் படிமமாக்கம், கணினி உருவகப்படுத்துதல்களைப் பயன்படுத்துவதைக் குறிக்கிறது. கணினி அறிவியல் - உயிரியல் மற்றும் மரபியல் தரவுகளின் இடைமுகமே இந்தத் துறைப் பயன்பாட்டுக் கணிதத்திலும் அடித்தளங்களைக் கொண்டுள்ளது . இது உயிரியல் கணினி  உயிரியலில்  இருந்து வேறுபடுகிறது. இது கணினிப் பொறியியலின் துணைத் துறையாகும் , இது கணினிகளை உருவாக்க உயிர்ப் பொறியியலைப் பயன்படுத்துகிறது.

மேற்கோள்கள்

வெளி இணைப்புகள் 

 bioinformatics.org

கணினி அறிவியல்
சுங்கை சிப்புட் தொடருந்து நிலையம்

சுங்கை சிப்புட் தொடருந்து நிலையம் (ஆங்கிலம்: Sungai Siput Railway Station மலாய்: Stesen Keretapi Sungai Siput); சீனம்: 和丰火车站) என்பது தீபகற்ப மலேசியா, பேராக், கோலாகங்சார் மாவட்டம், சுங்கை சிப்புட் நகரில் உள்ள ஒரு தொடருந்து நிலையம் ஆகும்.

இந்த நிலையம் சுங்கை சிப்புட் நகரத்திற்கும்; மற்றும் கோலாகங்சார் மாவட்டத்தின் சுற்றுப்புறங்களுக்கும் சேவை செய்கிறது. மலேசியாவில் நீண்ட கால சேவையில் இருந்துவரும் நிலையங்களில் சுங்கை சிப்புட் நிலையமும் ஒன்றாகும்; வரலாறு படைத்த நிலையம் எனவும் அறியப்படுகிறது. 

வெள்ளி மாநிலம் என அழைக்கப்படும் பேராக் மாநிலத்தில்; ‘சங்கு நதி’ நகரம் என போற்றப்படும் சுங்கை சிப்புட்டில் மிகுதியான அளவில் தமிழர்கள் குடிபெயர்வதற்கு இந்த நிலையம் பெரும் பங்காற்றி உள்ளது. 1890-ஆம் ஆண்டுகளில் பினாங்கு துறைமுகத்தில் தரையிறங்கிய தமிழர்களில் பலர் சுங்கை சிப்புட் நகரில் குடி அமர்ந்தனர்.

பொது

சுங்கை சிப்புட் நிலையம் மலாயா மேற்கு கடற்கரை தொடருந்து வழித்தடத்தில் உள்ளது. இந்த நிலையம்; கேடிஎம் இடிஎஸ் சேவைகளுக்கு ஒரு நிறுத்தமாகும். 

 -  மின்மயமாக்கல்; மற்றும் இரட்டை தண்டவாளத் திட்டத்தின் (Ipoh-Padang Besar Electrification and Double-Tracking Project) ஒரு பகுதியாக 2015-ஆம் ஆண்டில், தற்போதைய சுங்கை சிப்புட் தொடருந்து நிலையம் சுங்கை சிப்புட் நகரத்தின் மையப் பகுதியில் கட்டப்பட்டது.

கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே சேவையாற்றுகின்றன. 

 -  சேவை 11 சூலை 2015 அன்று தொடங்கியது.  -  சேவை 10சூலை 2015 அன்று தொடங்கியது. 

அதே வேளையில், ,  நிலையங்களை இணைக்கும்  பாடாங் ரெங்காஸ் வழித்தடம் (KTM Komuter Padang Rengas Line) 10 ஜூலை 2015 அன்று திறக்கப்பட்டது.

சுங்கை சிப்புட் நகரம்

மலேசியா, பேராக் மாநிலத்தில் உள்ள நகரம். இந்த நகருக்கு ’சங்கு நதி’ எனும் அழகிய தமிழ்ப் பெயரும் உண்டு. சுங்கை சிப்புட் துணை மாவட்டத்தின் பெயரும் சுங்கை சிப்புட். இந்தத் துணை மாவட்டம் கோலாகங்சார் மாவட்டத்தில் உள்ளது.

சுங்கை சிப்புட் நகரம் மலேசியாவில் துரிதமாக வளர்ச்சி பெற்று வரும் நகரங்களில் ஒன்றாகும். இந்த நகரம் ஒரு வரலாற்றுச் சிறப்பு மிக்க நகரமாகும். மலேசிய இந்தியத் தலைவர்களில் சிலரின் அரசியல் வாழ்க்கையை நிர்ணயம் செய்த நகரம் என்றும் இதற்கு ஓர் அடைமொழி உண்டு. மலேசியா சுதந்திரம் அடைந்ததில் இருந்து சுங்கை சிப்புட் மக்களவைத் தொகுதியை மலேசிய இந்தியர்கள் தக்க வைத்து வருகின்றனர்.

மேற்கோள்கள்

மேலும் காண்க
 சுங்கை சிப்புட்
 கேடிஎம் இடிஎஸ்
 துன் சம்பந்தன்
 துன் சாமிவேலு,

வெளி இணைப்புகள்

 Sungai Siput Railway Station
 Keretapi Tanah Melayu Official Website

பேராக் மாநிலத்தின் தொடருந்து நிலையங்கள்
கேடிஎம் இடிஎஸ் தொடருந்து நிலையங்கள்
மலேசியத் தொடருந்து நிலையங்கள்
பொட்டாசியம் அறுசயனோகுரோமேட்டு(III)

பொட்டாசியம் அறுசயனோகுரோமேட்டு(III)  (Potassium hexacyanochromate(III)) C6CrK3N6 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். மூன்று பொட்டாசியம் நேர்மின் அயனிகளும் ஒரு [Cr(CN)6]3− எதிர்மின் அயனியும் சேர்ந்து இச்சேர்மம் உருவாகிறது. காற்றில் நிலைப்புத்தன்மை கொண்டுள்ள இச்சேர்மம் மஞ்சள் நிறத்துடன் பாராகாந்தப்பண்பை கொண்டுள்ளது. பொட்டாசியம் பெரிசயனைடுடன் சமச்சீரற்ற கட்டமைப்பை பொட்டாசியம் அறுசயனோகுரோமேட்டு(III) வெளிப்படுத்துகிறது.

தயாரிப்பு 

குரோமியம்(III) உப்புகளுடன் பொட்டாசியம் சயனைடு சேர்மத்தைச் சேர்த்து வினைபுரியச் செய்தால் பொட்டாசியம் அறுசயனோகுரோமேட்டு(III) உருவாகும்.

வினைகள்

அறுசயனோகுரோமேட்டு(III) ஒடுக்கவினைக்கு உட்படுத்தப்பட்டால் முறையே Cr(II) மற்றும் Cr(0) வழிப்பொருட்களையும் [Cr(CN)6]4- மற்றும் [Cr(CN)6]6- அயனிகளையும் கொடுக்கிறது.

மேற்கோள்கள்

பொட்டாசியம் சேர்மங்கள்
குரோமியம்(III) சேர்மங்கள்
மாங்கனீசு(II) தைட்டனேட்டு

மாங்கனீசு(II) தைட்டனேட்டு  (Manganese(II) titanate)) MnTiO3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். தண்ணீரில் இது கரையாது. பச்சை-மஞ்சள் நிறம் முதல் பழுப்பு நிற அடுக்குகளாகக் காணப்படுகிறது.

மேற்கோள்கள்

மாங்கனீசு(II)  சேர்மங்கள்
தைட்டனேட்டுகள்
பத்து காஜா தொடருந்து நிலையம்

பத்து காஜா தொடருந்து நிலையம் (ஆங்கிலம்: Batu Gajah Railway Station மலாய்: Stesen Keretapi Batu Gajah); சீனம்: 华都牙也火车站) என்பது மலேசியா, பேராக், பத்து காஜா நகரில் அமைந்துள்ள ஒரு தொடருந்து நிலையம் ஆகும்.  2008-ஆம் ஆண்டில், மலேசிய போக்குவரத்து அமைச்சர் டத்தோ ஸ்ரீ சான் காங் சோய் (Dato’ Sri Chan Kong Choy) அவர்களால் அதிகாரப்பூர்வமாகத் திறக்கப்பட்டது. 

இந்த நிலையம் மலாயா தொடருந்து நிறுவனத்தின் (Keretapi Tanah Melayu Berhad) கீழ் கேடிஎம் இடிஎஸ்  தொடருந்து சேவைகளை வழங்குகிறது. அத்துடன் பத்து காஜா நகரத்திற்கான முக்கிய தொடருந்து முனையமாகவும் மற்றும் சரக்குத் தொடருந்துகளைக் கையாளும் முனையமாகவும் செயல்படுகிறது.

பொது

பத்து காஜா நகரின் பூசிங் சாலையில் இருந்த பழைய நிலையம் 19 சூலை 2005-இல் மூடப்பட்டது. அத்துடன் அந்தப் பழைய ஒற்றைத் தள நிலையம் அருங்காட்சியகமாகவும் மாற்றப்பட்டது. பத்து காஜா நகரத்தில் உள்ள கம்போங் பீசாங் புறநகரில் இந்த நிலையம் அமைந்துள்ளது. 

இந்த நிலையத்தைச் சுற்றியுள்ள பெரும்பாலான பகுதிகளில் மலாயா தொடருந்து நிறுவனத்திற்கு சொந்தமான கிடங்குகள் உள்ளன.

பெங்காலான் குடியிருப்பு

இந்த நிலையம் பத்து காஜாவில் இருந்து வருபவர்களுக்கு மட்டுமின்றி, ஈப்போ நகரப் பகுதிகளில் உள்ள தஞ்சோங் துவாலாங், மாலிம் நாவார், லகாட் மற்றும் பூசிங் போன்ற சுற்றுப்புறப் பகுதிகளுக்கும்; பெங்காலான் குடியிருப்பு மற்றும் வணிகப் பகுதிகளுக்கும் சேவை செய்கிறது. 

ஸ்ரீ இசுகந்தர் தொழிற்பேட்டைக்குச் செல்லும் பயணிகளும்; பெட்ரோனாஸ் தொழில்நுட்ப பல்கலைக்கழக (Universiti Teknologi Petronas) மாணவர்களும் இந்த நிலையத்திற்கு வருகிறார்கள்.

கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே சேவையாற்றுகின்றன. 

 -  சேவை 11 சூலை 2015 அன்று தொடங்கியது.  -  சேவை 10சூலை 2015 அன்று தொடங்கியது. 

அதே வேளையில், ,  நிலையங்களை இணைக்கும்  பாடாங் ரெங்காஸ் வழித்தடம் (KTM Komuter Padang Rengas Line) 10 ஜூலை 2015 அன்று திறக்கப்பட்டது.

பத்து காஜா நகரம்

பத்து காஜா நகரம் (Batu Gajah), ஈப்போ மாநகரத்தில் இருந்து 24 கி.மீ. தொலைவில் உள்ளது. தஞ்சோங் துவாலாங், துரோனோ, கிளேடாங், பூசிங், சிம்பாங் பூலாய் போன்ற இடங்களுக்கு மிக அருகாமையில் உள்ளது.

பத்து காஜா எனும் சொல் ஒரு மலாய்ச் சொல் ஆகும். பத்து என்றால் ’கல்’. காஜா என்றால் ’யானை’. யானைக் கல் என்பதே அதன் பொருள் ஆகும். முன்பு காலத்தில். கிந்தா ஆற்றின் மருங்கில் இரு பெரும் கல் பாறைகள் இருந்தன. யானைகளைப் போல வடிவம் கொண்ட அந்தக் கல் பாறைகள் உள்ளூர் கிராம மக்களால் செதுக்கப் பட்டவை.

பத்து காஜா ஈயச் சுரங்கங்கள்

பத்து காஜா ஈயச் சுரங்கங்களுக்குப் பெயர் பெற்ற இடமாகும். சீனாவில் இருந்து இங்கு வந்து குடியேறிய சீனர்கள், ஈயச் சுரங்கங்களில் வேலை செய்தனர். அதனால், இன்றும் இந்த நகரில் அதிகமான சீனர்களைக் காண முடிகின்றது. சங்காட் எனும் கிராமத்தில் ஓர் இந்தியர்க் குடியிருப்பு பகுதியும் உள்ளது.

இங்கு அதிகமான இந்தியர்களும் சீக்கியர்களும் வாழ்கின்றனர். பேராக் மாநிலத்தில் மிகவும் பழைமை வாய்ந்த சீக்கியர் கோயில் இங்குதான் உள்ளது.

பத்து காஜா பழைய நிலையம்

மேற்கோள்கள்

மேலும் காண்க
 பத்து காஜா
 கிந்தா மாவட்டம்
 மாலிம் நாவார்
 புக்கிட் மேரா (கிந்தா)
 கிந்தா பள்ளத்தாக்கு
 லகாட்

வெளி இணைப்புகள்

கேடிஎம் இடிஎஸ் தொடருந்து நிலையங்கள்
பேராக் மாநிலத்தின் தொடருந்து நிலையங்கள்
மலேசியத் தொடருந்து நிலையங்கள்
சரஸ்வதி கந்தசாமி

சரஸ்வதி கந்தசாமி (Saraswathy Kandasami), மலேசியா நாட்டு இந்திய வம்சாவழி அரசியல்வாதியும், வழக்கறிஞரும் ஆவார். இவர் 20 சூலை 2022 முதல்  பாக்காத்தான் அரப்பான் கூட்டணியில் உள்ள மக்கள் நீதிக் கட்சியின் துணைத்தலைவராக உள்ளார்.  இவர் 10 டிசம்பர் 2022 முதல் மலேசியா நாடாளுமன்றத்தின் செனட்டராகவும், மலேசியப் பிரதமர் அன்வர் இப்ராகீம் தலைமையிலான அமைச்சரவையில் தொழில் முனைவோர் மேம்பாடு மற்றும் கூட்டுறவு அமைச்சகத்தின் துணை அமைச்சராக உள்ளார்.

மேற்கோள்கள் 

வாழும் நபர்கள்
மலேசிய அரசியல்வாதிகள்
மலேசியத் தமிழ் அரசியல்வாதிகள்‎ 
மலேசிய இந்திய நாடாளுமன்ற உறுப்பினர்கள்
ஈய இசுக்காண்டியம் தாண்டலேட்டு

ஈய இசுக்காண்டியம் தாண்டலேட்டு (Lead scandium tantalate) Pb(Sc0.5Ta0.5)O3 என்ற மூலக்கூற்று வாய்ப்பாட்டால் குறிக்கப்படும்  வேதிச் சேர்மமாகும் இச்சேர்மம் 
ஈயம், இசுக்காண்டியம் மற்றும் தாண்டலம் ஆகியவற்றின் கலப்பு ஆக்சைடு ஆகும். பெரோவ்சுகைட்டு கட்டமைப்பைக் கொண்ட ஒரு பீங்கான் பொருளாகக இது வகைப்படுத்தப்படுகிறது. கட்டமைப்பிலுள்ள பி தளத்தில் இடம்பெற்றுள்ள Sc மற்றும் Ta அணுக்கள் ஒழுங்குபடுத்தப்பட்ட மற்றும் ஒழுங்கற்ற உள்ளமைவுகளுக்கு இடையில் ஓர் இடைநிலையான அமைப்பைக் கொண்டுள்ளன. வெப்பப்படுத்துவதன் மூலம் இதை நன்றாகச் சரிசெய்யலாம். 270 கெல்வின் (−3 °செ; 26 °பா) அளவுக்கும் குறைவான வெப்பநிலையில் இது பெரோமின் பண்பையும் பீசோமின் பண்பையும் கொண்டிருக்கும். கட்டமைப்பு ரீதியாக ஒத்த ஈய சிர்கோனேட்டு தைட்டனேட்டு மற்றும் பேரியம் இசுட்ரோன்சியம் தட்டனேட்டு போன்றவை வெப்பவியல் புகைப்படக் கருவிகளில் குளிரூட்டப்படாத குவியத்தள வரிசை அகச்சிவப்பு படமாக்கல் உணரிகள் தயாரிக்க இது பயன்படுத்தப்படுகிறது.

மேற்கோள்கள் 

ஈயம்(II) சேர்மங்கள்
இசுக்காண்டியம் சேர்மங்கள்
தாண்டலேட்டுகள்
பெரோவ்சிகைட்டுகள்
பீங்கான் பொருட்கள்
தாப்பா தொடருந்து நிலையம்

தாப்பா தொடருந்து நிலையம் எனும் தாப்பா ரோடு தொடருந்து நிலையம் (ஆங்கிலம்: Tapah Road Railway Station மலாய்: Stesen Keretapi Tapah Road); சீனம்: 打巴路火车站) என்பது மலேசியா, பேராக், பத்தாங் பாடாங் மாவட்டம், தாப்பா ரோடு, தாப்பா நகரில் அமைந்துள்ள ஒரு தொடருந்து நிலையம் ஆகும். 

தாப்பா ரோடு, தாப்பா, லங்காப், ஆயர் கூனிங் நகரங்களுக்கும் மற்றும் அதன் அருகிலுள்ள கிராமங்களுக்கும் இந்த நிலையம் சேவை செய்கிறது.

இந்த நிலையம் மலாயா தொடருந்து நிறுவனத்தின் (Keretapi Tanah Melayu Berhad) கீழ் கேடிஎம் இடிஎஸ் (KTM ETS) தொடருந்து சேவைகளை வழங்குகிறது. அத்துடன் தாப்பா பெரு நகரத்திற்கான முக்கிய தொடருந்து முனையமாகவும் செயல்படுகிறது.

பொது

இந்த நிலையத்தின் ஒரு முனையில் சரக்கு முற்றம் உள்ளது. இது ரவாங்-ஈப்போ மின்மயமாக்கப்பட்ட இரட்டை வழித்தடத் திட்டத்திற்கு (Rawang-Ipoh Electrified Double Tracking Project) முன்னதாக உருவாக்கப்பட்டது.

அமைவிடம்

பேராக், பத்தாங் பாடாங் மாவட்டத்தில் உள்ள தாப்பா ரோடு நகருக்கு அருகில் உள்ள கம்போங் சங்காட் டெர்மவான் எனும் கிராமப் பகுதியில் இந்த நிலையம் அமைந்துள்ளது. தாப்பா ரோடு நகரம், தாப்பா நகரத்திலிருந்து மேற்கே பத்து கி.மீ. தொலைவில் அமைந்துள்ள ஒரு சிறிய நகரம் ஆகும். தாப்பா மாரா தொழிநுட்பப் பல்கலைக்கழகத்தின் (Universiti Teknologi MARA) (UiTM) வளாகம் இங்கு அமைந்துள்ளது.

வரலாறு

இந்த நிலையம் 1880 மற்றும் 1885-ஆம் ஆண்டுகளுக்கு இடையில் கட்டப்பட்டது. முதல் தொடருந்து நிலையம் மலேசியாவில் உள்ள பழைமையான தொடருந்து நிலையங்களில் ஒன்றாகும். மே 18, 1893-இல், சர் சிசில் கிளெமென்டி இசுமித் (Sir Cecil Clementi Smith) எனும் பிரித்தானிய அதிகாரி, தாப்பா ரோடு தொடருந்து நிலையத்தை திறந்து வைத்தார். 

இந்த நிலையம் முக்கியமாக, தாப்பா மாவட்டத்தில் இருந்த ஈயச் சுரங்கங்களின் போக்குவரத்திற்காக உருவாக்கப்பட்டது. அதன் பின்னர் மலாயா கூட்டமைப்பு மாநிலங்களின் தொடருந்து சேவையில் (Federated Malay States Railways) ஒருங்கிணைக்கப்பட்டது.

பேராக் இரயில்வே

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (Perak Railway) தொடருந்து சேவை; சிலாங்கூர் தொடருந்து சேவையுடன் (Selangor Railways) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (Federated Malay States Railways) என அறியப்பட்டது.

பேராக் இரயில்வே எனும் பேராக் தொடருந்து சேவைக்கான தொடருந்து பாதைகள் முதன்முதலில் ஈப்போவில் தான் அமைக்கப்பட்டன. அதன் தொடர்ச்சியாக தாப்பாவிலும் அமைக்கப்பட்டன. பேராக் தொடருந்து சேவை 20 ஆண்டுகள் சேவை செய்தது.

கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே சேவையாற்றுகின்றன.  -  சேவை 11 சூலை 2015 அன்று தொடங்கியது.  -  சேவை 10சூலை 2015 அன்று தொடங்கியது. 

அதே வேளையில், ,  நிலையங்களை இணைக்கும்  பாடாங் ரெங்காஸ் வழித்தடம் (KTM Komuter Padang Rengas Line) 10 ஜூலை 2015 அன்று திறக்கப்பட்டது.

பழைய தாப்பா நிலையம்

மேற்கோள்கள்

மேலும் காண்க
 தாப்பா
 தாப்பா ரோடு
 மம்பாங் டி அவான்
 மாலிம் நாவார்
 மலேசியாவில் தொடருந்து மின்மயமாக்கல்
 பத்தாங் பாடாங் மாவட்டம்

வெளி இணைப்புகள்
 Tapah Road Railway Station

பேராக் மாநிலத்தின் தொடருந்து நிலையங்கள்
கேடிஎம் இடிஎஸ் தொடருந்து நிலையங்கள்
மலேசியத் தொடருந்து நிலையங்கள்
சுங்கை தொடருந்து நிலையம்

சுங்கை தொடருந்து நிலையம் (ஆங்கிலம்: Sungkai Railway Station மலாய்: Stesen Keretapi Sungkai); சீனம்: 宋溪火车站) என்பது மலேசியா, பேராக், பத்தாங் பாடாங் மாவட்டம், சுங்கை நகரில் அமைந்துள்ள ஒரு தொடருந்து நிலையம் ஆகும்.

சுங்கை, பீடோர், பீக்காம் நகரங்களுக்கும் மற்றும் அதன் அருகிலுள்ள கிராமப் பகுதிகளுக்கும் இந்த நிலையம் சேவை செய்கிறது. 2007 மார்ச் மாதத்தில் சுங்கை நகருக்கான புதிய தொடருந்து நிலையம் கட்டப்பட்டது.

பொது

இந்த நிலையம் மலாயா தொடருந்து நிறுவனத்தின் (Keretapi Tanah Melayu Berhad) கீழ் கேடிஎம் இடிஎஸ் (KTM ETS) தொடருந்து சேவைகளை வழங்குகிறது. அத்துடன் சுங்கை நகரத்திற்கான முக்கிய தொடருந்து முனையமாகவும் செயல்படுகிறது.

இந்த நிலையத்தின் ஒரு முனையில் சரக்கு முற்றம் உள்ளது. இது ரவாங்-ஈப்போ மின்மயமாக்கப்பட்ட இரட்டை வழித்தடத் திட்டத்திற்கு (Rawang-Ipoh Electrified Double Tracking Project) முன்னதாக உருவாக்கப்பட்டது.

அமைவிடம்

பேராக், பத்தாங் பாடாங் மாவட்டத்தில் சுங்கை நகருக்கு அருகில் உள்ள தாமான் பெர்மாய் ஜெயா (Taman Permai Jaya) எனும் வீடுமனைப் பகுதியில் இந்த நிலையம் அமைந்துள்ளது.

பேராக் இரயில்வே

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (Perak Railway) தொடருந்து சேவை; சிலாங்கூர் தொடருந்து சேவையுடன் (Selangor Railways) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (Federated Malay States Railways) என அறியப்பட்டது.

பேராக் இரயில்வே எனும் பேராக் தொடருந்து சேவைக்கான தொடருந்து பாதைகள் முதன்முதலில் ஈப்போவில் தான் அமைக்கப்பட்டன. அதன் தொடர்ச்சியாக தாப்பாவிலும் அமைக்கப்பட்டன. பேராக் தொடருந்து சேவை 20 ஆண்டுகள் சேவை செய்தது.

கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே சேவையாற்றுகின்றன. 

 -  சேவை 11 சூலை 2015 அன்று தொடங்கியது.  -  சேவை 10சூலை 2015 அன்று தொடங்கியது. 

அதே வேளையில், ,  நிலையங்களை இணைக்கும்  பாடாங் ரெங்காஸ் வழித்தடம் (KTM Komuter Padang Rengas Line) 10 ஜூலை 2015 அன்று திறக்கப்பட்டது.

பழைய சுங்கை தொடருந்து நிலையம்

மேற்கோள்கள்

மேலும் காண்க
 சுங்கை
 பீடோர்
 பீக்காம்
 மலேசியாவில் தொடருந்து மின்மயமாக்கல்
 பத்தாங் பாடாங் மாவட்டம்

வெளி இணைப்புகள்

 Sungkai Railway Station

பேராக் மாநிலத்தின் தொடருந்து நிலையங்கள்
கேடிஎம் இடிஎஸ் தொடருந்து நிலையங்கள்
மலேசியத் தொடருந்து நிலையங்கள்